RAPORT AL COMISIEI CĂTRE PARLAMENTUL EUROPEAN ȘI CONSILIU AL ȘAPTELEA RAPORT FINANCIAR AL COMISIEI CĂTRE PARLAMENTUL EUROPEAN ȘI CĂTRE CONSILIU privind FONDUL EUROPEAN DE GARANTARE AGRICOLĂ ANUL FINANCIAR 2013 /* COM/2014/0561 final */





CUPRINS 1............ PROCEDURA BUGETARĂ.. 3 2............ TREZORERIE ȘI GESTIONAREA CREDITELOR.. 6 3............ EXECUȚIA BUGETULUI FEGA PENTRU 2013. 8 4............ OBSERVAȚII PRIVIND EXECUȚIA BUGETULUI FEGA PENTRU ANUL 2013 9 5............ EXECUȚIA VENITURILOR ALOCATE.. 11 6............ DEFALCAREA CHELTUIELILOR PE CATEGORII. 12 Anexa 1 Anexa 2 Anexa 3 Anexa 4-I Anexa 4-II Anexa 5 Anexa 6 || Procedura bugetară pentru creditele FEGA din 2013 Cota bugetului FEGA în bugetul UE pentru 2007-2013 Analiza execuției bugetare a FEGA - Exercițiul financiar 2013 Analiza execuției bugetare a FEGA - Exercițiul financiar 2013. venituri alocate. C4 Analiza execuției bugetare a FEGA - Exercițiul financiar 2013. venituri alocate. C5 Execuția bugetară a FEGA pe articole și pe state membre – Exercițiul financiar 2013 Evoluția defalcării cheltuielilor FEGA în exercițiile financiare 2007-2013 Notă: Prezentul raport este însoțit de un document de lucru detaliat al serviciilor Comisiei. Textul integral al acestui document de lucru (în limba engleză) va fi disponibil, împreună cu tabelele anexate (în limba engleză), și pe site-ul Europa al Direcției Generale Agricultură (http://ec.europa.eu/agriculture/cap-funding/financial-reports/eagf/index_en.htm). 1. PROCEDURA BUGETARĂ[1] 1.1. Procedura bugetară 2013 Pe baza proiectului inițial de buget (PB) pentru 2013, inclusiv a scrisorii rectificative referitoare la acesta, cele două componente ale autorității bugetare (Parlamentul European și Consiliul) nu au putut conveni asupra unei poziții comune cu privire la bugetul general al Uniunii Europene pentru 2013, în conformitate cu articolul 314 alineatele (4)-(7) din TFUE. În consecință, Comisia a prezentat, la 23.11.2012, un nou PB 2013 în conformitate cu articolul 314 alineatul (8) din TFUE, încercând să reconcilieze pozițiile celor două componente. Bugetul 2013 a fost adoptat, în cele din urmă, luându-se în considerare compromisul convenit între Parlamentul European și Consiliu în privința mai multor elemente. 1.2. Proiectul inițial de buget pentru 2013 și scrisoarea rectificativă 1/2013 Proiectul inițial de buget pentru 2013 a fost adoptat de Comisie și propus autorității bugetare la 15.4.2012. Creditele de angajament propuse pentru Fondul european de garantare agricolă (FEGA) la rubrica 2 din cadrul financiar 2007-2013 au totalizat 44 130,3 milioane EUR. Consiliul și Parlamentul European au adoptat o poziție cu privire la proiectul inițial de buget pentru 2013 la 25.7.2012, respectiv la 23.10.2012, reducând creditele de angajament pentru FEGA cu 335 de milioane EUR, respectiv cu 43,8 milioane EUR. La 19.10.2010, Comisia a adoptat scrisoarea rectificativă (SR) nr. 1 la PB pentru 2013, fixând un necesar de credite de angajament pentru FEGA cu 29,8 milioane EUR mai mic decât cel prevăzut în proiectul inițial de buget. 1.3. Adoptarea bugetului pentru 2013 Comisia a prezentat un nou proiect de buget pentru 2013 la 23.11.2012, fixând necesarul de credite de angajament pentru FEGA la 44 056,5 milioane EUR. În urma prezentării acestui nou proiect de buget pentru 2013, au avut loc triloguri intense între cele 3 de părți (Comisia, Consiliul și Parlamentul European) în perioada 28‑29 noiembrie 2012. Consiliul a aprobat pachetul de compromis la 6 decembrie 2012. În cele din urmă, bugetul pentru 2013 a fost adoptat de Parlamentul European la 12 decembrie 2012. Acesta a inclus credite de angajament și credite de plată, după cum urmează: – credite de angajament de 43 654,7 milioane EUR și credite de plată de 43 660 milioane EUR pentru măsuri privind piețele agricole și ajutoarele directe (domeniul de politică 05 - Agricultură și dezvoltare rurală); – credite de angajament de 274,7 milioane EUR și credite de plată de 247,3 milioane EUR pentru măsuri veterinare și fitosanitare (domeniul de politică 17 - Sănătate și protecția consumatorilor); – credite de angajament de 27,2 milioane EUR și credite de plată de 26,9 milioane EUR pentru piețele produselor piscicole (domeniul de politică 11 - Afaceri maritime și pescuit). Totalul creditelor de angajament pentru FEGA prevăzute în buget s-a ridicat la 43 956,5 milioane EUR, iar creditele de plată au însumat 43 934,2 milioane EUR. Diferența dintre creditele de angajament și creditele de plată se datorează faptului că, pentru anumite măsuri care sunt aplicate direct de Comisie, se utilizează credite diferențiate. Aceste măsuri privesc mai ales promovarea produselor agricole, măsurile de strategie politică și de coordonare pentru agricultură, precum și produsele pescărești și măsurile veterinare și fitosanitare. Mai precis, din creditele de angajament FEGA votate pentru domeniul de politică 05, în valoare de 43 654,7 milioane EUR, s-au prevăzut 2 771,4 milioane EUR pentru măsuri de piață la capitolul 05 02, 40 931,9 milioane EUR pentru ajutoare directe la capitolul 05 03, 84,9 milioane EUR pentru auditul cheltuielilor agricole la capitolul 05 07 și 27,3 milioane EUR pentru strategie politică și coordonare la capitolul 05 08. Pentru detalii, a se consulta anexa 1. 1.4. Venituri alocate FEGA[2] În conformitate cu articolul 34 din Regulamentul (CE) nr. 1290/2005 al Consiliului privind finanțarea politicii agricole comune, veniturile rezultate din corecțiile financiare efectuate în temeiul deciziilor de verificare a conformității, din nereguli și din taxele pentru lapte sunt venituri alocate pentru finanțarea cheltuielilor FEGA. Conform acestor norme, veniturile alocate pot fi utilizate pentru a acoperi finanțarea oricărei cheltuieli FEGA. În cazul în care o parte a acestor venituri nu este utilizată, aceasta va fi reportată automat în exercițiul bugetar următor. În momentul stabilirii bugetului pentru 2013, a fost efectuată o estimare atât a veniturilor prevăzute a fi colectate pe parcursul exercițiului bugetar 2013, cât și a sumei prevăzute a fi reportată din exercițiul bugetar 2012 în 2013. Această estimare în valoare de 1 533 milioane EUR a fost luată în considerare în momentul în care autoritatea bugetară a adoptat bugetul pentru 2013. Concret: – veniturile provenite din corecțiile efectuate în urma verificării conformității și din nereguli au fost estimate la 389 de milioane EUR, respectiv la 161 de milioane EUR, în timp ce veniturile provenind din taxele pentru lapte au fost estimate la 78 de milioane EUR. Prin urmare, suma veniturilor alocate preconizate a fi colectate în cursul exercițiului bugetar 2013 a fost estimată la 628 de milioane EUR; – suma veniturilor alocate preconizate a fi reportate din exercițiul bugetar 2012 în 2013 a fost estimată la 905 milioane EUR. În bugetul 2013, Comisia a repartizat aceste venituri alocate estimate inițial la 1 533 milioane EUR către două scheme. Concret: – s-au alocat 500 de milioane EUR pentru fondurile operaționale destinate organizațiilor de producători din sectorul fructelor și legumelor și – 1 033 de milioane EUR pentru schema de plată unică (ajutoare directe). Pentru aceste două scheme, autoritatea bugetară a votat în cele din urmă credite în valoare de 267 de milioane EUR, respectiv de 30 635 de milioane EUR, în conformitate cu propunerile Comisiei. Suma creditelor votate și a veniturilor alocate menționate anterior corespunde unei estimări totale a creditelor disponibile de 767 de milioane EUR pentru fondurile operaționale destinate organizațiilor de producători din sectorul fructelor și legumelor și de 31 668 de milioane EUR pentru schema de plată unică. 1.5. Cota bugetului FEGA în bugetul total al UE Cota bugetului final al FEGA (credite de angajament) în bugetul total al UE pentru fiecare exercițiu financiar din perioada 2007-2013 figurează în anexa 2. 2. TREZORERIE ȘI GESTIONAREA CREDITELOR 2.1. Gestionarea creditelor 2.1.1. Credite disponibile pentru exercițiul financiar 2013 În EUR || Secțiunea cheltuieli din buget (1) || Credite de angajament || Credite de plată || Secțiunea venituri din buget (VA) (2) || Previziuni 1. Credite inițiale pentru FEGA, din care: || 43 956 548 610 || 43 934 188 711 || 1. Verificarea conformității || 389 000 000 1a. Credite în gestiune partajată || 43 610 600 000 || 43 610 600 000 || 2. Nereguli || 161 000 000 1b. Credite în gestiune directă (3) || 345 948 610 || 323 588 711 || 3. Taxe suplimentare aplicate producătorilor de lapte || 78 000 000 2. Buget rectificativ || || || Total previziuni VA || 628 000 000 3. Transfer în/din FEGA în timpul exercițiului || -7 944 450 || -12 869 715 || || 4. Credite finale pentru FEGA, din care: || 43 948 604 160 || 43 921 318 996 || || 4a. Credite în gestiune partajată || 43 610 250 000 || 43 610 250 000 || || 4b. Credite în gestiune directă || 338 354 160 || 311 068 996 || || (1) Credite înscrise în bugetul pentru 2013 după scăderea veniturilor alocate prevăzute a fi colectate în 2013 și a celor reportate din 2012 în 2013 în conformitate cu articolul 14 din Regulamentul (UE, EURATOM) nr. 966/2012. (2) VA: venituri alocate prevăzute a fi colectate. În liniile de venituri nu sunt înscrise sume reprezentând venituri (p.m.)[3], dar sumele prevăzute sunt indicate în comentariile bugetare. (3) 79 % din creditele de angajament reprezintă cheltuielile pentru măsuri veterinare și fitosanitare în cadrul domeniului de politică 17 - Sănătate și protecția consumatorilor, iar restul reprezintă cheltuielile pentru strategia politică și coordonarea în domeniul de politică 05 - Agricultură și dezvoltare rurală (13 %) și pentru piețele produselor pescărești în cadrul domeniului de politică 11 - Afaceri maritime și pescuit (8 %). 2.1.2. Execuția bugetară a creditelor disponibile pentru exercițiul financiar 2013 În EUR || Execuția creditelor de angajament || Execuția creditelor de plată Gestiune partajată (1) || 44 961 909 263,95 || 44 961 909 263,95 Cheltuieli în gestiune directă || 340 229 347,87 || 312 088 996,62 Total || 45 302 138 611,82 || 45 273 998 260,57 (1) Sume angajate. Angajamente și plăți minus venituri alocate primite pentru gestiunea partajată: 44 132 955 071,43 EUR. Pentru exercițiul financiar 2013, suma creditelor de angajament utilizate efectiv a fost de 45 302 138 611,82 EUR, în timp ce suma corespunzătoare creditelor de plată a fost de 45 273 998 260,57 EUR. 2.1.3. Execuția bugetară a creditelor votate - cheltuielile în gestiune directă efectuate de Comisie În EUR || Cheltuieli în gestiune directă || Credite de angajament || Dezangajări || Credite de plată || Reportare în 2014 (2) Credite (C1) (1) || 338 354 160,00 || - || 311 068 995,90 || - Execuție (C1) || 332 522 151,49 || - || 292 180 573,98 || 13 121 493,82 Credite anulate || 5 832 008,51 || - || 3 911 831,14 || - (1) C1 se referă la creditele bugetare votate. Această sumă include transferurile în/din FEGA: -7 594 450,00 EUR pentru credite de angajament și -12 519 715,10 EUR pentru credite de plată. (2) Reportare în 2014 numai pentru creditele nediferențiate. Pentru posturile bugetare de la titlurile 11 și 17, sumele rămase din execuția bugetului pentru 2013 au fost reportate către liniile bugetare care aparțin rubricii financiare 2 (care nu sunt aferente FEGA), respectiv rubricii financiare 3. În bugetul pentru 2013 au fost prevăzute credite de angajament de 338,4 milioane EUR pentru cheltuielile în gestiune directă. O sumă de 332,5 milioane EUR a fost angajată în 2013. Soldul acestor credite, reprezentând 5,8 milioane EUR, a fost anulat. Din creditele de angajament, 79 % vizează domeniul de politică 17 – Cheltuieli pentru măsuri veterinare și fitosanitare. Restul vizează domeniul de politică 05 - Agricultură și dezvoltare rurală (13 %) și domeniul de politică 11 - Pescuit (8 %). Majoritatea creditelor de angajament FEGA pentru cheltuielile în gestiune directă efectuate de Comisie sunt credite diferențiate. Reportul automat în 2014, care se referă doar la credite nediferențiate, se ridică la 13,1 milioane EUR. 2.2. Plățile lunare 2.2.1. Plăți lunare către statele membre în gestiune partajată 2.2.1.1. Plăți lunare din cheltuielile prevăzute Articolul 15 din Regulamentul (CE) nr. 1290/2005 al Consiliului din 21 iunie 2005 privind finanțarea politicii agricole comune[4] prevede că „plățile lunare sunt efectuate de Comisie […] pentru cheltuielile efectuate de agențiile de plăți acreditate din statele membre în decursul unei luni de referință”. Plățile lunare se efectuează către fiecare stat membru cel târziu în a treia zi lucrătoare din a doua lună care urmează celei în care s-au efectuat cheltuielile. Plățile lunare reprezintă o rambursare a cheltuielilor nete (după deducerea veniturilor) care au fost deja efectuate și sunt puse la dispoziție pe baza declarațiilor lunare prezentate de statele membre[5]. Contabilizarea lunară a cheltuielilor și a veniturilor face obiectul unor verificări și corecții pe baza declarației detaliate[6]. În plus, aceste plăți devin definitive în urma verificărilor Comisiei din cadrul procedurii de verificare și închidere a conturilor. Sistemul plăților lunare se aplică plăților efectuate de statele membre de la 16.10.2012 la 15.10.2013. Restul plăților sunt efectuate direct de Comisie pentru un număr limitat de măsuri. Pentru exercițiul financiar 2013, suma netă totală a plăților lunare efectuate, după scăderea corecțiilor efectuate în urma verificării conformității și a altor corecții, a fost de 44 132 955 071,43 EUR. 2.2.1.2. Decizii privind plățile lunare pentru 2013 În ceea ce privește exercițiul financiar 2013, Comisia a adoptat douăsprezece decizii privind plățile lunare. În plus, în decembrie 2013 a fost adoptată o decizie de plată lunară suplimentară, care ajusta plățile deja acordate pentru cheltuielile totale imputabile exercițiului financiar. 3. EXECUȚIA BUGETULUI FEGA PENTRU 2013 3.1. Utilizarea creditelor bugetare FEGA Execuția bugetară s-a ridicat la 45 302,1 milioane EUR. Aceste cheltuieli au fost finanțate prin creditele bugetare inițiale și utilizând veniturile alocate domeniului de politică 05-Agricultură și dezvoltare rurală, compuse din întreaga sumă reportată din 2012, și anume 1 245,6 milioane EUR, și dintr-o parte a veniturilor alocate colectate în 2013, în valoare de 118,7 milioane EUR dintr-un total de 829 milioane EUR. În domeniul de politică 05-Agricultură și dezvoltare rurală, cheltuielile aferente măsurilor de piață au însumat 3 193,2 milioane EUR, iar cele aferente ajutoarelor directe s-au ridicat la 41 658,3 milioane EUR. Cheltuielile suportate pentru anumite măsuri de piață și pentru ajutoarele directe au depășit creditele bugetare votate, fiind acoperite în parte prin transferul de credite de la alte posturi bugetare și în parte prin veniturile alocate bugetului FEGA. În plus, suma totală a execuției menționată mai sus include cheltuielile pentru măsurile de piață din domeniul de politică 11- Pescuit, în valoare de 32,2 milioane EUR (credite de angajament), precum și cheltuielile pentru domeniul de politică 17- Măsuri veterinare și fitosanitare, în valoare de 265,9 milioane EUR (credite de angajament). Pentru detalii privind execuția bugetului pe domenii de politică, a se consulta anexa 3. Anexa 5 prezintă defalcarea cheltuielilor aferente măsurilor de piață, plăților directe și auditului cheltuielilor agricole pe articol și pe stat membru. 4. OBSERVAȚII PRIVIND EXECUȚIA BUGETULUI FEGA PENTRU ANUL 2013 În cele ce urmează este prezentat un scurt comentariu cu privire la execuția creditelor bugetare ale FEGA pentru 2013 și la utilizarea veniturilor alocate disponibile în 2013, pe baza detaliilor care figurează în anexa 3. 4.1. Capitolul 05 02: Intervenții pe piețele agricole 4.1.1. Introducere Plățile totale pentru acest capitol bugetar au însumat 3 193,2 milioane EUR și au fost finanțate prin creditele bugetare votate în valoare de 2 771,4 milioane EUR, prin venituri alocate, în valoare de 532,5 milioane EUR, utilizate pentru acoperirea cheltuielilor efectuate în sectorul fructelor și legumelor (NB: detaliile referitoare la acest sector sunt prezentate la punctul 4.1.3 de mai jos) și prin transferuri de credite de la alte părți ale bugetului FEGA, în valoare de 162,7 EUR milioane EUR. Soldul disponibil al veniturilor alocate colectate în 2013, în valoare de 710,2 milioane EUR, a fost reportat în 2014. În cazul posturilor ale căror credite bugetare nu au fost utilizate integral, creditele disponibile au fost transferate către alte posturi bugetare pentru acoperirea, după nevoi, a cheltuielilor suplimentare. 4.1.2. Programe alimentare Subutilizarea creditelor prevăzute în bugetul pentru programele alimentare pe anul 2013 s-a ridicat la 8,5 milioane EUR și a fost consecința faptului că un stat membru a întâmpinat dificultăți în punerea în aplicare a programului său către sfârșitul exercițiului bugetar. Trebuie remarcat faptul că 2013 a fost ultimul an de punere în aplicare a programelor alimentare în cadrul FEGA. 4.1.3. Fructe și legume Cheltuielile în acest sector s-au ridicat la 1 138,1 milioane EUR, depășirea creditelor fiind determinată mai ales de cheltuielile efectuate de statele membre în privința ajutoarelor destinate grupurilor de producători pentru recunoașterea preliminară. În ceea ce privește fondurile operaționale destinate organizațiilor de producători, care urmăresc să finanțeze îmbunătățirea calității producției lor, promovarea și programele de comercializare, necesarul total estimat pentru acoperirea cheltuielilor prevăzute a fi suportate de statele membre în cauză s-a ridicat la 767 de milioane EUR. Din această sumă, autoritatea bugetară a acordat credite în valoare de 267 de milioane EUR, întrucât a luat în considerare veniturile estimate, însumând 500 de milioane EUR, care fuseseră alocate pentru finanțarea acestei scheme în bugetul pentru 2013. În cele din urmă, statele membre au efectuat plăți în valoare de 726,8 milioane EUR, mai mici comparativ cu creditele bugetare disponibile, în principal din cauza plăților mai mici efectuate pentru a doua tranșă corespunzătoare planurilor aprobate în 2012, dat fiind că unele state membre își supraevaluaseră previziunile de cheltuieli. Cheltuielile suportate de statele membre pentru ajutoarele destinate grupurilor de producători pentru recunoașterea preliminară au depășit creditele bugetare cu aproximativ 90,4 milioane EUR, din cauza numărului mare de grupuri de producători care s-au alăturat acestei scheme în anumite state membre. Din bugetul din 2013 al programului de încurajare a consumului de fructe în școli au rămas neutilizate aproximativ 23,3 milioane EUR, în principal deoarece anumite state membre au suportat cheltuieli sub nivelul alocării lor bugetare pentru anul școlar 2011-2012. În ceea ce privește anul școlar 2012-2013, care a debutat la 1.8.2013, cheltuielile suportate de statele membre până la sfârșitul exercițiului bugetar 2013 au fost conforme previziunilor din bugetul pe 2013. 4.1.4. Produse din sectorul vitivinicol Sectorul vitivinicol a fost reformat începând cu exercițiul bugetar 2009. În prezent, principala măsură păstrată în acest sector este reprezentată de programele naționale de sprijin pentru sectorul vitivinicol. Pentru toate celelalte măsuri, bugetul 2013 a prevăzut credite destinate să acopere soldurile estimate ale plăților încă restante. În ceea ce privește programele naționale de sprijin, patru state membre au efectuat cheltuieli puțin mai mici față de sumele prevăzute în programele lor. Cu toate acestea, toate celelalte programe prevăzute în cadrul acestei scheme și-au executat bugetele integral, fiind utilizate, la nivel global, peste 98,1 % din creditele prevăzute pentru 2013. În plus, pentru schema de defrișare care s-a încheiat în 2011, statele membre au efectuat cheltuieli semnificativ mai mici pentru plata soldurilor restante, ceea ce a determinat o subutilizare a creditelor bugetare de aproximativ 4,6 milioane EUR. 4.1.5. Lapte și produse lactate În cursul exercițiului bugetar, nu s-a cumpărat la intervenție nici unt, nici lapte praf degresat. În ceea ce privește ajutoarele pentru depozitarea privată a untului, creditele prevăzute în bugetul pentru 2013 au fost de 9 milioane EUR, în timp ce cheltuielile suportate s-au ridicat la 7,1 milioane EUR datorită termenului mediu de depozitare mai scurt pentru cantitățile respective de unt. În ceea ce privește programul de distribuire a laptelui în școli, cantitățile distribuite de către aproape toate statele membre participante au fost mai mici decât cantitățile prevăzute în bugetul pentru 2013, înregistrându-se astfel o subutilizare a creditelor corespunzătoare cu aproximativ 10,8 milioane EUR. 4.1.6. Carne de vită și de mânzat Cheltuielile în acest sector s-au ridicat la 6,5 milioane EUR pentru plata restituirilor la export pentru carnea de vită și de mânzat și pentru animalele vii, comparativ cu creditele prevăzute pentru respectivele plăți în bugetul pentru 2013, în valoare de 7,1 milioane EUR, rămânând astfel neutilizate aproximativ 0,6 milioane EUR în total. 4.2. Capitolul 05 03: Ajutoare directe Creditele votate pentru acest capitol al bugetului pentru 2013 s-au ridicat la 40 931,9 milioane EUR, iar plățile directe au reprezentat aproximativ 41 658,3 milioane EUR. Deja se prevăzuse finanțarea din veniturile alocate a unei părți a schemei de plată unică, ceea ce a dus la această depășire vizibilă a creditelor, care a fost acoperită parțial din veniturile menționate și parțial prin transferuri de credite votate de la alte posturi bugetare. 4.3. Capitolul 05 07: Auditul cheltuielilor agricole 4.3.1. Articolul 05 07 01: Controlul cheltuielilor agricole Acest articol se referă la măsurile luate în scopul de a consolida mijloacele de control la fața locului și de a îmbunătăți sistemele de verificare, astfel încât să se limiteze riscul de fraude și de nereguli în detrimentul bugetului Uniunii. Acesta include și sumele creditate către bugetul FEGA în urma corecțiilor efectuate pe baza procedurii de verificare și închidere a conturilor și a procedurii referitoare la reducerea sau la suspendarea plăților în avans. Uniunea Europeană a finanțat în mod direct măsuri care au vizat în special achiziționarea de imagini prin satelit în cadrul sistemului integrat de administrare și control (IACS), prin angajarea întregii sume de 6,8 milioane EUR prevăzute în bugetul 2013 pentru Măsurile de monitorizare și prevenire - Plăți directe efectuate de Uniunea Europeană. Referitor la verificarea și închiderea conturilor din exercițiile anterioare, contrar corecțiilor negative așteptate, Comisia a efectuat în cazul statelor membre corecții generale pozitive în valoare de aproximativ 3,4 milioane EUR, incluzând corecțiile negative impuse statelor membre ca urmare a sancțiunilor pentru nerespectarea termenelor de plată. Bugetul pentru 2013 a inclus credite în valoare de -200 de milioane EUR pentru corecțiile negative rezultate în urma verificării și închiderii conturilor. Comisia a închis acest cont prin transferarea de credite votate, în valoare de 203,6 milioane EUR, de la alte posturi bugetare. În ceea ce privește verificarea conformității conturilor din anii anteriori, autoritatea bugetară acordase credite în valoare de 108,3 milioane EUR pentru corecțiile pozitive efectuate în urma verificării conformității conturilor din anii precedenți în cazul acestui post bugetar. Însă, în 2013, Comisia a luat decizii care au implicat corecții pozitive în favoarea statelor membre, în valoare de aproximativ 109,1 milioane EUR. Depășirea creditelor, în valoare de 0,8 milioane EUR, a fost finanțată printr-un transfer de la alte posturi bugetare. 5. EXECUȚIA VENITURILOR ALOCATE 5.1. Venituri alocate FEGA Veniturile alocate reportate efectiv din 2012 în 2013 s-au ridicat la 1 245,6 milioane EUR, cu includerea soldului Fondului de restructurare a industriei zahărului, și au fost utilizate integral pentru finanțarea cheltuielilor din exercițiul bugetar 2013, în conformitate cu articolul 14 din Regulamentul financiar. După cum se poate vedea în anexa 4-II, această sumă a acoperit cheltuielile în valoare de 143,5 milioane EUR aferente fondurilor operaționale pentru organizațiile de producători din sectorul fructelor și legumelor și pe cele în valoare de 1 102,2 milioane EUR aferente schemei de plată unică. În ceea ce privește veniturile alocate colectate în 2013, din anexa 4-I se desprinde că acestea au însumat aproximativ 829 de milioane EUR și au provenit din: – corecțiile aferente procedurii de verificare a conformității, care s-au ridicat la aproximativ 593,6 milioane EUR; – veniturile provenite din nereguli, care s-au ridicat la aproximativ 155,1 milioane EUR; – sumele colectate ca taxe pentru lapte, care s-au ridicat la aproximativ 80,2 milioane EUR. O parte din veniturile alocate colectate în 2013, în valoare de 118,7 milioane EUR, a fost utilizată, în cursul exercițiului, pentru a acoperi cheltuielile efectuate cu fondurile operaționale pentru organizațiile de producători din sectorul fructelor și legumelor. Soldul veniturilor alocate colectate în 2013, în valoare de 710,2 milioane EUR, a fost reportat automat în bugetul pentru 2014, în vederea finanțării nevoilor bugetare ale respectivului exercițiu. Pentru detalii, a se consulta anexele 4-I și 4-II. 6. DEFALCAREA CHELTUIELILOR PE CATEGORII Cheltuielile totale FEGA însumează 45 302,1 milioane EUR. În continuare sunt prezentate aceste cheltuieli, defalcate pe categoriile cele mai importante de raportare, împreună cu procentul pe care îl reprezintă din cheltuielile totale FEGA pe 2013. Depozitare Cheltuielile pentru depozitare s-au ridicat la 25,1 milioane EUR, adică la 0,06 % din totalul cheltuielilor. Această valoare reprezintă în principal cheltuielile efectuate pentru depozitarea privată a untului și a uleiului de măsline. Restituiri la export Pentru restituirile la export s-au cheltuit 62,4 milioane EUR, adică 0,1 % din cheltuielile totale, acestea vizând mai ales carnea de vită, carnea de pui, carnea de porc și produsele neincluse în anexa I. Alte măsuri de piață Pe lângă depozitare și restituiri la export, cheltuielile aferente altor măsuri de piață s‑au ridicat la 3 217,2 milioane EUR, reprezentând 7,1 % din totalul anual. Această categorie include cheltuieli legate în principal de programele alimentare, uleiul de măsline, fructe și legume, sectorul vitivinicol, plante textile, POSEI, hamei, lapte și produse lactate, carne de vită și de mânzat, carne de porc și apicultură. Cheltuielile în cauză cuprind alte sume mai mici și includ corecțiile rezultate din verificarea conturilor. Plăți directe Cheltuielile pentru plăți directe s-au ridicat la 41 658,3 milioane EUR, reprezentând 92 % din total. Cheltuieli în gestiune directă Aceste cheltuieli în valoare de 340,2 milioane EUR (în credite de angajament), și anume 0,8 % din total, au fost plătite direct de către Comisie și au acoperit mai ales cheltuielile referitoare la măsurile veterinare și fitosanitare, precum și la contabilitatea agricolă, anchetele privind structura exploatațiilor agricole, informarea în privința PAC etc. Dezvoltarea rurală în cadrul fostului FEOGA – Secțiunea garantare Pentru aceste programe nu se mai pot utiliza credite de angajament. În prezent, statele membre închid aceste programe și recuperează sumele plătite în mod necuvenit. Ultima sumă netă recuperată la acest articol a fost de aproximativ 1 milion EUR. Evoluția acestei defalcări pe tip de cheltuieli în perioada 2007-2013 este prezentată în anexa 6. [1] Această procedură este prezentată în anexa 1. [2] Aceste sume nu sunt înscrise în liniile de venituri din buget (articolul 670 pentru veniturile alocate FEGA), ci sunt menționate în observațiile bugetare la articolul respectiv. [3] p.m.: „pro memoria”. [4] JO L 209, 11.8.2005, p. 1. [5] Declarațiile lunare de cheltuieli se transmit de către statele membre prin intermediul declarației din data de 10 a lunii N+1. [6] Statele membre transmit lunar declarațiile detaliate (utilizând tabelul 104) în data de 20 a lunii N+1.